**Príloha 3 Výzvy 11I01-21-V28**

**T E S T**

**pre posúdenie lokálneho vplyvu projektu a vylúčenie štátnej pomoci/pomoci de minimis pre podporený projekt**

**Vypĺňa žiadateľ projektu s lokálnym vplyvom**

|  |
| --- |
| **Základné údaje** |
| Názov výzvy | **„Finančná podpora pre poskytovateľov všeobecnej ambulantnej starostlivosti na zriadenie nových všeobecných ambulancií v nedostatkových oblastiach“** |
| Kód výzvy | Výzvy 11I01-21-V28 |
| Komponent | 11\_Moderná a dostupná zdravotná starostlivosť |
| Reforma/investícia | **Investícia 1\_Podpora otvárania nových ambulancií primárnej starostlivosti v nedostatkových oblastiach**  |
| Vykonávateľ | Ministerstvo zdravotníctva Slovenskej republiky |
| **Žiadateľ o poskytnutie prostriedkov mechanizmu na podporu obnovy a odolnosti:[[1]](#footnote-1)** |
| **a)**  | **poskytovateľ** zdravotnej starostlivosti v zmysle § 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „**zákon o poskytovateľoch**“)  |
| Obchodné meno |  |
| Sídlo |  |
| Meno a priezvisko štatutárneho orgánu |  |
| IČO |  |
| Identifikátor zdravotníckeho zariadenia (súčasnej všeobecnej ambulancie)[[2]](#footnote-2) |  |
| Adresa miesta prevádzkovania súčasnej všeobecnej ambulancie |  |
| Okres/obec miesta prevádzkovania novej všeobecnej ambulancie[[3]](#footnote-3) |  |
| **b)**  | **lekár** so špecializáciou v špecializačnom odbore všeobecné lekárstvo alebo lekár so špecializáciou v špecializačnom odbore pediatria alebo **právnická osoba** |
| Meno, priezvisko, titul (fyzická osoba) / Obchodné meno (právnická osoba) |  |
| Adresa trvalého bydliska/adresa sídla |  |
| Okres miesta prevádzkovania novej všeobecnej ambulancie[[4]](#footnote-4) |  |

V rámci výzvy na predkladanie žiadostí o poskytnutie prostriedkov mechanizmu na podporu obnovy a odolnosti sú oprávnené aj projekty mimo režimu štátnej pomoci/pomoci *de minimis*. Za štátnu pomoc sa považuje opatrenie v prospech podnikov vykonávajúcich hospodársku činnosť, ktoré kumulatívne spĺňa všetky podmienky článku 107 ods. 1 Zmluvy o fungovaní EÚ vrátane podmienky vplyvu na vnútorný obchod medzi členskými štátmi EÚ.

Na konkrétny projekt predložený na základe výzvy, v ktorej pôjde o podporu zabezpečenia minimálnej siete poskytovateľov všeobecnej ambulantnej starostlivosti, sa pravidlá štátnej pomoci/pomoci *de minimis* nebudú vzťahovať iba v prípade, ak sa preukáže, že má čisto lokálny vplyv a nebude mať vplyv na vnútorný obchod medzi členskými štátmi EÚ. Uvedené sa preukazuje vyplnením tohto testu na posúdenie lokálneho vplyvu projektu a vylúčenie štátnej pomoci/pomoci de minimis pre podporený projekt formou zodpovedania a posúdenia otázok uvedených nižšie. **Jednotlivé otázky majú charakter** **vylučujúceho kritéria alebo informatívneho kritéria. Test sa vypĺňa pre každú žiadosť samostatne.**

V prípade, ak odpovede na jednotlivé otázky, ktoré majú vylučujúci charakter, preukazujú, že je rešpektovaný princíp lokálneho vplyvu projektu, t. j. žiadateľ v projekte spĺňa kritérium preukázania lokálneho vplyvu projektu na poskytovanie všeobecnej ambulantnej starostlivosti, projekt by nemal spadať pod pravidlá štátnej pomoci/pomoci *de minimis* a prostriedky mechanizmu na podporu obnovy a odolnosti je možné poskytnúť mimo režimu štátnej pomoci /pomoci *de minimis***.**

Ak žiadateľ v projekte nespĺňa niektoré z kritérií vylučujúceho charakteru na preukázanie lokálneho vplyvu projektu na poskytovanie všeobecnej ambulantnej starostlivosti, uplatnia sa pravidlá štátnej pomoci/pomoci *de minimis* a projekt takéhoto žiadateľa bude posúdený individuálne v rámci režimu pomoci ad hoc na základe vyžiadania stanoviska od Protimonopolného úradu SR v súlade s postupom podľa § 8 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení neskorších predpisov.

**Kritériá informačného charakteru sú len podpornej povahy, nemožno nimi nahradiť kritériá vylučujúceho charakteru.**

| 1. **Obmedzený geografický priestor poskytovania služieb**
 |
| --- |
| **P. č.** | **Kritérium** | **Áno**  | **Nie** | **Popis[[5]](#footnote-5)** |
| 1. | Nachádza sa v čase podania žiadosti adresa miesta prevádzkovania (obec alebo okres) všeobecnej ambulancie   uvedená v žiadosti o príspevok z prostriedkov mechanizmu na podporu obnovy a odolnosti v v príslušnom zozname okresov alebo obcí s alokovaným príspevkom, ktorý tvorí prílohu výzvy 11I01-21-V28?  |  |  | *Žiadateľ si informáciu skontroluje na základe Prílohy č. 4 Zoznam okresov a obcí s alokovaným príspevkom na obdobie august 2022 až júl 2023) a Prílohy č. 5 (Zoznam okresov s alokovaným príspevkom na obdobie august 2023 až júl 2024) výzvy 11I01-21-V28 na predkladanie žiadostí.* **Ak je odpoveď áno, je rešpektovaný princíp lokálneho vplyvu.** MZ SR každoročne najneskôr do 31. júla zverejňuje na svojom webovom sídle zoznam okresov a obcí, na ktoré sa viaže možnosť požiadať o príspevok, t.j. prostriedky mechanizmu. Zoznam vybraných okresov a obcí s možnosťou poskytnutia príspevku, t.j. prostriedkov mechanizmu, vychádza z klasifikácie okresov, kde sa okresy klasifikujú podľa stupňa ohrozenia ako kriticky nedostatkové, rizikovo nedostatkové, rizikové a zabezpečené. **Kritérium vylučujúceho charakteru.** |
| 2. | Oprávňuje povolenie na prevádzkovanie zdravotníckeho zariadenia (všeobecnej ambulancie) vydané príslušným samosprávnym krajom alebo MZ SR žiadateľa poskytovať všeobecnú ambulantnú starostlivosť aj na území iného členského štátu EÚ, resp. v prihraničnej oblasti iného členského štátu EÚ? |  |  | **Ak je odpoveď nie, je rešpektovaný princíp lokálneho vplyvu.**V povolení na prevádzkovanie zdravotníckeho zariadenia (všeobecnej ambulancie) je okrem iných náležitostí uvedené aj miesto prevádzkovania všeobecnej ambulancie s konkrétnou adresou, a zároveň všeobecná ambulantná starostlivosť sa podľa § 7 ods. 2 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „**zákon o zdravotnej starostlivosti**“) vykonáva v určenom zdravotnom obvode v rámci príslušného samosprávneho kraja na území SR, ktorý určuje príslušný samosprávny kraj na úrovni zoznamu obcí, ulíc, súpisných a orientačných čísiel domov. **Kritérium vylučujúceho charakteru.** |
| 3. | Oprávňuje povolenie na prevádzkovanie zdravotníckeho zariadenia (všeobecnej ambulancie) vydané príslušným orgánom v zahraničí žiadateľa poskytovať všeobecnú ambulantnú starostlivosť aj na území Slovenskej republiky? |  |  | **Ak je odpoveď nie, je rešpektovaný princíp lokálneho vplyvu.**Prevádzkovať zdravotnícke zariadenie na území SR, konkrétne všeobecnú ambulanciu, je možné v zmysle § 7 ods. 2 v spojení s § 11 zákona o poskytovateľoch len na základe vydaného povolenia **Kritérium vylučujúceho charakteru.** |
| 4. | Je žiadateľ v čase podania žiadosti o príspevok z prostriedkov mechanizmu na podporu obnovy a odolnosti aktívny v  poskytovaní zdravotnej starostlivosti aj na trhoch v zahraničí? |  |  | **Ak je odpoveď nie, je rešpektovaný princíp lokálneho vplyvu.**Žiadateľ popíše, či poskytuje zdravotnú starostlivosť v rovnakej alebo obdobnej oblasti poskytovania zdravotnej starostlivosti, pre ktorú sa poskytuje príspevok z prostriedkov mechanizmu plánu obnovy a odolnosti, i v zahraničí.**Kritérium vylučujúceho charakteru.** |
| 5. | Plánuje byť žiadateľ po poskytnutí príspevku z prostriedkov mechanizmu plánu obnovy a odolnosti aktívny v  poskytovaní zdravotnej starostlivosti aj na trhoch v zahraničí? |  |  | **Ak je odpoveď nie, je rešpektovaný princíp lokálneho vplyvu.**Žiadateľ popíše, či plánuje poskytovať zdravotnú starostlivosť v rovnakej alebo obdobnej oblasti poskytovania zdravotnej starostlivosti, pre ktorú sa poskytuje príspevok z prostriedkov mechanizmu plánu obnovy a odolnosti i v zahraničí.**Kritérium vylučujúceho charakteru.** |
| 6. | Existuje v rámci zdravotného obvodu určeného príslušným samosprávnym krajom (ďalej len „zdravotný obvod“) okrem žiadateľa aj iný poskytovateľ/poskytovatelia zdravotnej starostlivosti, ktorí poskytujú rovnakú alebo obdobnú zdravotnú starostlivosť? |  |  | **Kritérium informačného charakteru.**Pri odpovedi nie, je podporený princíp lokálneho vplyvu. |
| 7. | Má žiadateľ vedomosť, či sú medzi poskytovateľmi zdravotnej starostlivosti v zdravotnom obvode aj poskytovatelia z iných členských štátov EÚ? Pôsobí v zdravotnom obvode zahraničný poskytovateľ zdravotnej starostlivosti v oblasti poskytovania všeobecnej ambulantnej starostlivosti, ktorá má byť podporená poskytnutím príspevku z prostriedkov mechanizmu plánu obnovy a odolnosti? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie (áno/nie), či v zdravotnom obvode pôsobia aj zahraniční poskytovatelia zdravotnej starostlivosti, ako poskytovatelia všeobecnej ambulantnej starostlivosti, ktorá bude podporená poskytnutím príspevku.**Kritérium vylučujúceho charakteru.**  |
| 8. | Má žiadateľ vedomosť, či sa v súvislosti s poskytnutím príspevku zaujímajú o poskytovanie všeobecnej ambulantnej starostlivosti aj poskytovatelia z iných členských štátov EÚ? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie, či má vedomosť o záujme zahraničných poskytovateľov zdravotnej starostlivosti poskytovať všeobecnú ambulantnú starostlivosť v okrese alebo obci nachádzajúcej sa v Zozname okresov a obcí s alokovaným príspevkom na príslušné obdobie.**Kritérium vylučujúceho charakteru.** |

| 1. **Uspokojenie potreby na miestnej úrovni**
 |
| --- |
| **P. č.** | **Kritérium** | **Áno**  | **Nie** | **Popis** |
| 9. | Bude príspevkom z prostriedkov mechanizmu plánu obnovy a odolnosti podporené poskytovanie všeobecnej ambulantnej starostlivosti vo všeobecnej ambulancii žiadateľa so zameraním na miestne obyvateľstvo v rámci zdravotného obvodu určeného príslušným samosprávnym krajom?  |  |  | **Ak je odpoveď áno, je rešpektovaný princíp lokálneho vplyvu.**Príspevky z prostriedkov mechanizmu plánu obnovy a odolnosti sú určené pre subjekty, ktoré si zriadia novú ambulantnú prax v regióne vyhodnotenom klasifikáciou okresov siete poskytovateľov všeobecnej ambulantnej starostlivosti ako nedostatkovom na základe posúdenia parametrov kapacitnej priepustnosti, demografickej štruktúry všeobecných lekárov a pediatrov a miestnej dostupnosti. Keďže zoznam okresov a obcí, na ktoré sa vzťahuje možnosť požiadať o príspevok vychádza z klasifikácie okresov, kde je zohľadnený aj parameter miestnej dostupnosti definovaný v § 1 ods. 3 Nariadenia vlády č. 11/2022, ktorým sa ustanovujú podrobnosti o spôsobe ustanovenia minimálnej siete poskytovateľov všeobecnej ambulantnej starostlivosti (maximálny čas dojazdu 25 minút), podpora vo forme príspevku smeruje do regiónov, kde je nedostatočne pokrytá dostupnosť všeobecnej ambulantnej starostlivosti s cieľom jej zlepšenia pre miestne obyvateľstvo. Zároveň je miestny charakter všeobecnej ambulantnej starostlivosti vyjadrený aj tým, že podľa § 7 ods. 2 zákona o zdravotnej starostlivosti sa vykonáva v určenom zdravotnom obvode, ktorý určuje príslušný samosprávny kraj.**Kritérium vylučujúceho charakteru.** |
| 10. | Má žiadateľ vedomosť o osobitostiach okresu/obce, na ktorú sa vzťahuje jeho žiadosť o príspevok z prostriedkov mechanizmu plánu obnovy a odolnosti , napr. z hľadiska počtu obyvateľov, demografického vývoja, budúcich pacientov, atď.? |  |  | Žiadateľ uvedie informácie o zdravotnom obvode, ktoré by mohli podporiť princíp lokálneho vplyvu projektu.**Kritérium informačného charakteru.** |
| 11. | Bude žiadateľ povinný poskytovať všeobecnú ambulantnú starostlivosť vo všeobecnej ambulancii, podporenou príspevkom z prostriedkov mechanizmu plánu obnovy a odolnosti, osobám povinne verejne zdravotne poisteným na území Slovenskej republiky? |  |  | **Ak je odpoveď áno, je rešpektovaný princíp lokálneho vplyvu.** Všeobecná ambulantná starostlivosť sa poskytuje na základe dohody o poskytovaní všeobecnej ambulantnej starostlivosti uzatvorenej medzi poskytovateľom a fyzickou osobou v zmysle § 12 ods. 7 zákona o zdravotnej starostlivosti, kde je následne poskytovateľ povinný uzatvoriť zmluvu o poskytovaní zdravotnej starostlivosti s príslušnou zdravotnou poisťovňou, ak ide o poskytovateľa všeobecnej ambulantnej zdravotnej starostlivosti, ktorý má uzatvorenú dohodu o poskytovaní všeobecnej ambulantnej starostlivosti najmenej s jedným poistencom zdravotnej poisťovne v zmysle § 79 ods. 1 písm. y) bod 1 zákona o poskytovateľoch. **Kritérium vylučujúceho charakteru.** |
| 12. | Bude úhrada za poskytnutú všeobecnú ambulantnú starostlivosť pre žiadateľa poskytovaná z prostriedkov verejného zdravotného poistenia? |  |  | **Ak je odpoveď áno, je rešpektovaný princíp lokálneho vplyvu.**V SR platí obojstranná povinnosť uzatvorenia zmluvy o poskytovaní a úhrade zdravotnej starostlivosti v prípade všeobecnej ambulantnej starostlivosti ako zo strany zdravotných poisťovní, tak zo strany poskytovateľov všeobecnej ambulantnej starostlivosti. Zdravotné poisťovne ako vykonávatelia verejného zdravotného poistenia hospodária s verejnými prostriedkami v zmysle § 1 ods. 2 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, ktoré okrem iného používajú na úhradu zdravotnej starostlivosti v prospech poskytovateľov.Zdravotná poisťovňa v zmysle § 7 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov je povinná uzatvoriť zmluvu o poskytovaní zdravotnej starostlivosti s každým poskytovateľom všeobecnej ambulantnej zdravotnej starostlivosti, ak má uzatvorenú dohodu o poskytovaní všeobecnej ambulantnej zdravotnej starostlivosti najmenej s jedným jej poistencom. Úspešný žiadateľ je povinný uzatvoriť zmluvu o poskytovaní zdravotnej starostlivosti s príslušnou zdravotnou poisťovňou, ak má uzatvorenú dohodu o poskytovaní všeobecnej ambulantnej starostlivosti najmenej s jedným poistencom zdravotnej poisťovne v zmysle § 79 ods. 1 písm. y) bod 1 zákona o poskytovateľoch. **Kritérium vylučujúceho charakteru.** |
| 13. | Bude žiadateľ poskytovať služby zdravotnej starostlivosti nad rámec štandardných služieb určených pre všeobecnú ambulantnú starostlivosť pre miestne obyvateľstvo? |  |  | Pri odpovedi nie, je podporený princíp lokálneho vplyvu.**Kritérium informačného charakteru.** |
| 14. | Aký je počet ošetrených pacientov – cudzincov\* (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom) u žiadateľa podľa písm. a) v záhlaví tohto testu (poskytovateľa zdravotnej starostlivosti, ktorý žiada o príspevok na zriadenie novej ambulantnej praxe všeobecného lekárstva) za posledné dva kalendárne roky, ktoré predchádzajú kalendárnemu roku, v ktorom je podaná žiadosť? \*\* |  |  | Žiadateľ uvedie počet ošetrených pacientov z iných členských krajín EÚ za každý rok samostatne. Žiadateľ zároveň uvedie zdroj informácií, kde by bolo možné si informáciu overiť. **Kritérium informačného charakteru.****Uvedená otázka sa nevzťahuje na žiadateľa podľa písm. b) v záhlaví tohto testu.**  |
| 15. | Vychádzajúc z predchádzajúcej otázky, prevyšuje počet ošetrených pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom) u žiadateľa 1% zo všetkých ošetrených pacientov za posledné dva kalendárne roky, ktoré predchádzajú kalendárnemu roku, v ktorom je podaná žiadosť?  |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.****Uvedená otázka sa nevzťahuje na žiadateľa, podľa písm. b) v záhlaví tohto testu.**  |
| 16. | Je možné predpokladať, že sa zvýši cielený záujem o poskytovateľa zdravotnej starostlivosti po poskytnutí príspevku zo strany pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom)?  |  |  | **Pri odpovedi nie, je podporený princíp lokálneho vplyvu.** Žiadateľ uvedie predpoklad záujmu o poskytovanie zdravotnej starostlivosti po ukončení realizácie projektu počas obdobia udržateľnosti projektu zo strany pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium informačného charakteru.****Uvedená otázka sa nevzťahuje na žiadateľa, podľa písm. b) v záhlaví tohto testu.**  |
| 17. | Ak je odpoveď na predchádzajúcu otázku áno, predpokladá žiadateľ cielený záujem cudzincov vyšší ako 1 % zo všetkých ošetrených pacientov ročne? |  |  | **Ak je odpoveď nie, je rešpektovaný princíp lokálneho vplyvu.**Žiadateľ uvedie percentuálny podiel predpokladaného záujmu pacientov – cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium vylučujúceho charakteru.****Uvedená otázka sa nevzťahuje na žiadateľa, podľa písm. b) v záhlaví tohto testu.**  |
| 18. | Predpokladá žiadateľ cielený záujem o poskytovanie zdravotnej starostlivosti zo strany pacientov - cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom). po poskytnutí príspevku? |  |  | **Uvedená otázka sa vzťahuje na žiadateľa, podľa písm. b) v záhlaví tohto testu.** **Ak je odpoveď nie, je rešpektovaný princíp lokálneho vplyvu.**Žiadateľ uvedie, či predpokladá záujem pacientov - cudzincov (okrem občanov EÚ  s registrovaným pobytom a cudzincov, ktorí sa zdržiavajú v SR na základe udeleného prechodného alebo trvalého pobytu v SR, prípadne s tolerovaným pobytom).**Kritérium vylučujúceho charakteru.** |

|  |
| --- |
| 1. **Jazyk poskytovaných služieb**
 |
| **P. č.** | **Kritérium** | **Áno**  | **Nie** | **Popis** |
| 19. | Pri poskytovaní zdravotnej starostlivosti bude jazykom poskytovaných služieb aj iný, ako úradný jazyk alebo jazyk miestnej komunity? |  |  | **Kritérium informačného charakteru.** |
| 20. | Bude používaním iného ako slovenského jazyka alebo jazyka miestnej komunity pri poskytovaní všeobecnej ambulantnej starostlivosti personálom všeobecnej ambulancie povinne verejne zdravotne poistenej osobe cudzej národnosti, s ktorou má poskytovateľ uzatvorenú dohodu o poskytovaní zdravotnej starostlivosti narušený charakter služby miestneho charakteru, ktorú všeobecný lekár ako lekár prvého kontaktu poskytuje? |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |
| 21. | Propaguje poskytovateľ zdravotnej starostlivosti rovnakú alebo obdobnú oblasť poskytovania zdravotnej starostlivosti, aká bude podporená príspevkom i v zahraničí? |  |  | **Ak je odpoveď nie, je rešpektovaný princíp lokálneho vplyvu.****Kritérium vylučujúceho charakteru.** |

*Vysvetlivky:*

*\* cudzinec podľa § 2 ods. 2 zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov: „Cudzincom je každý, kto nie je štátnym občanom Slovenskej republiky.“*

*\*\* sleduje sa prípadná mobilita resp. cielený záujem zahraničných pacientov, okrem tých ktorí sú zdravotne poistení v SR , o poskytnutie zdravotnej starostlivosti u daného poskytovateľa všeobecnej ambulantnej starostlivosti.*

**Čestné vyhlásenie žiadateľa:**

*Dolu podpísaný žiadateľ čestne vyhlasujem, že všetky informácie uvedené v tejto prílohe sú úplné, pravdivé a správne.*

V ................................................ dňa.....................................

.............................................................

Podpis žiadateľa

1. Vyberte a vyplňte jednu z možností a) alebo b) [↑](#footnote-ref-1)
2. identifikačné číslo zdravotníckeho zariadenia vydané samosprávnym krajom na povolení v tvare XX-YYYYYYYY-Z9999, kde XX je kód orgánu príslušného na vydanie povolenia, YYYYYYYY je identifikačné číslo organizácie poskytovateľa a Z9999 je poradový alfanumerický reťazec zdravotníckeho zariadenia [↑](#footnote-ref-2)
3. Žiadateľ vyplní miesto (okres/obec) prevádzkovania všeobecnej ambulancie na základe Prílohy č.4 alebo Prílohy č.5, ktoré tvoria neoddeliteľnú súčasť Výzvy, kde po získaní príspevku z prostriedkov mechanizmu Plánu obnovy a odolnosti SR začne/začal prevádzkovať novú všeobecnú ambulanciu. [↑](#footnote-ref-3)
4. Žiadateľ vyplní miesto (okres) prevádzkovania všeobecnej ambulancie na základe Prílohy č. 5, ktorá tvorí neoddeliteľnú súčasť Výzvy, kde po získaní príspevku z prostriedkov mechanizmu Plánu obnovy a odolnosti SR začne prevádzkovať novú všeobecnú ambulanciu. [↑](#footnote-ref-4)
5. Žiadateľ odpovedá na otázky áno alebo nie, odpovede príp. doplní o vysvetlenie v časti Popis. [↑](#footnote-ref-5)